خواجہ احسان اللہ

نواب خواجہ احسان اللہ (بنگالی: খাজা আহসানুল্লাহ) بنگال کے معروف نواب، مفادِ عامہ کے لیے مددگار اور سماجی رہنما تھے۔ انھیں خاں بہادر کا اعزاز بھی ملا تھا۔ وہ خواجہ خاندان کے فرد اور ''خواجہ عبد الغنی کے فرزند تھے۔

 زندگی اور تعلیمی پس منظر 
نواب خواجہ احسن اللہ 22 دسمبر 1846ء کو پیدا ہوئے۔ ان کے والد نواب خواجہ عبد الغنی اور والدہ اسمات النساء تھیں۔ بچپن میں انھوں نے اپنی مادری زبان بنگالی کے علاوہ عربی، اردو اور فارسی بھی سیکھی۔ خواجہ احسن اللہ نے بچپن ہی میں قرآن حفظ کر لیا تھا۔ 22 سال کی عمر میں انھوں نے اپنے خاندانی املاک کی ذمہ داری سنبھال لی۔“খাজা আহসানুল্লাহ : একজন দানবীর নবাব”، BanglaLine24، 15 مارچ 2019ء۔ آن لائن دستیاب

 ادب سے لگاؤ 
خوجا احسان اللہ اردو زبان کے ایک شاعر اور ادیب تھے۔ وہ ایک ہی وقت میں گیت نگار، ڈرامہ نگار اور گلوکار بھی تھے۔ انھوں نے متعدد ٹھمری طرز کے گیت لکھے اور ان کے اردو ڈرامے نواب خاندان کے محل میں پیش کیے جاتے تھے۔ وہ اردو اور فارسی دونوں زبانوں میں شاعری کرتے تھے۔ ان کا تخلص "شاہین" تھا، جس کے معنی ہیں "شاہی پرندہ"۔
ان کا مجموعۂ کلام "کلیاتِ شاہین" کے نام سے شائع ہوا۔ ان کی نگرانی میں 1884ء میں "احسان القصص" نامی ایک اردو اخبار ڈھاکہ سے شائع ہونا شروع ہوا۔ وہ باقاعدگی سے روزنامچہ (ڈائری) بھی لکھتے تھے۔ ان کی ایک غیر مطبوعہ تحریر "تاریخِ خاندانِ کشمیریہ" (کشمیری خاندان کی تاریخ) آج بھی ڈھاکہ یونیورسٹی کی لائبریری میں محفوظ ہے۔ وہ شوقیہ فوٹوگرافر بھی تھے اور کلکتہ فوٹوگرافک سوسائٹی کے رکن تھے۔

 خیرات اور سماجی خدمات 
نواب خواجہ احسان اللہ ایک عظیم سخی اور عوام دوست شخصیت تھے۔ وہ دولت مند ہونے کے ساتھ ساتھ عوامی خدمت کے لیے بھی جانے جاتے تھے۔ اندازوں کے مطابق انھوں نے اپنی زندگی میں تقریباً پچاس لاکھ روپے مختلف فلاحی کاموں میں خرچ کیے۔
مثلاً —
 حسینی دالان کی دوبارہ تعمیر کے لیے ایک لاکھ روپے،
 1898ء میں ڈھاکہ میں پھیلنے والی طاعون کی وبا کے خاتمے کے لیے ایک لاکھ روپے،
 کومیلا شہر کی ترقی کے لیے 80 ہزار روپے،
 وائسرائے کے قحط فنڈ کے لیے 50 ہزار روپے،
 مٹفورڈ ہسپتال (موجودہ سراج الدین ہسپتال) کو ایک لاکھ روپے،
 لیڈی ڈفرن وومن ہسپتال (1888ء) کی تعمیر کے لیے 50 ہزار روپے عطیہ کیے۔
 وہ ہر سال 30 سے 40 غریب مسلمانوں کو حج پر بھیجنے کے اخراجات خود ادا کرتے تھے۔
 انھوں نے مکہ مکرمہ میں نہرِ زبیدہ کی مرمت کے لیے 60 ہزار روپے عطیہ کیے۔
 ڈھاکہ کے سروے اسکول کو انجینئرنگ اسکول میں ترقی دینے کے لیے انھوں نے ایک لاکھ بارہ ہزار روپے دینے کا وعدہ کیا تھا، جو ان کی زندگی میں پورا نہ ہو سکا۔ بعد ازاں ان کے صاحبزادے نواب سلیم اللہ نے 1902ء میں یہ وعدہ پورا کیا۔ یہی ادارہ آج بنگلہ دیش یونیورسٹی آف انجینئرنگ اینڈ ٹیکنالوجی (BUET) کے نام سے معروف ہے۔
 1901ء میں ڈھاکہ میں پہلی بار برقی روشنی کا انتظام کیا گیا اور اس منصوبے کے بڑے معماروں میں نواب خوجا احسان اللہ بھی شامل تھے۔ اس کام کے لیے انھوں نے ساڑھے چار لاکھ روپے عطیہ کیے۔
 انھوں نے 1899ء میں ڈھاکہ محمدن اسپورٹنگ کلب کے قیام میں بھی سرپرستی کی۔
 وہ کلکتہ سینٹرل نیشنل محمدن ایسوسی ایشن اور ایشیائی سوسائٹی کے رکن تھے۔
 انھوں نے ڈھاکہ میں محمدن لٹریری سوسائٹی کی ایک شاخ بھی قائم کی۔

 اعزازات 
خواجہ احسن اللہ کو مختلف ادوار میں مختلف اعزازات سے نوازا گیا۔
 1864ء سے وہ ڈھاکہ میونسپلٹی کے کمشنر کی حیثیت سے خدمات انجام دیتے رہے۔

 1871ء میں انھیں خان بہادر،
 1875ء میں نواب،
 1891ء میں CIE
 1892ء میں نواب بہادر
 1897ء میں KCIE (نائٹ کمانڈر آف دی انڈین ایمپائر)کا خطاب دیا گیا۔
 1890ء میں پہلی بار برٹش پارلیمنٹ کی قانون ساز اسمبلی کے رکن مقرر ہوئے۔
 1899ء میں دوسری بار رکن بنے۔
اس وقت کے سیاسی تناظر میں وہ مسلم سیاسی رجحان کے حامی اور سرپرست تھے۔

 وفات 
نواب خوجا احسان اللہ 16 دسمبر 1901ء کو وفات پا گئے۔ انھیں بیگم بازار کے خاندانی قبرستان میں سپردِ خاک کیا گیا۔ ان کی یاد میں پرانے ڈھاکہ کی ایک سڑک، مشہور احسان منزل “Ahsan Manzil”، Banglapedia: National Encyclopedia of Bangladesh، 17 جون 2021ء۔ آن لائن دستیاب
(اب میوزیم)“History of Ahsan Manzil (PDF)”, Ahsan Manzil Museum, Dhaka. دستیاب: https://ahsanmanzil.org.bd/site/images/history.pdf [اخذ شدہ بتاریخ: 11 نومبر 2025]
اور BUET میں ایک ہاسٹل ان کے نام سے منسوب ہیں۔

 حوالہ جات 

زمرہ:اردو شعرا
زمرہ:انیسویں صدی کے ہندوستانی مسلمان
زمرہ:بنگالی نائٹ
زمرہ:ڈھاکہ کی شخصیات
زمرہ:نوابان ڈھاکہ
زمرہ:1846ء کی پیدائشیں
زمرہ:1901ء کی وفیات